Gandia apropa l'alumnat de Primària al món artístic amb l'activitat extraescolar 'Gaudim del Teatre!' al Raval
20 maig 2021

## Gandia apropa l'alumnat de Primària al món artístic amb l'activitat extraescolar 'Gaudim del Teatre!' al Raval20 maig 2021Última actualització: 20 maig 2021

![](../gestion/img/66fccc88b41e4966072406bfb84d1efce11a3b505cd04b36e6fea7b5ae8847a3.jpg)  
  

La **regidora delegada de Polítiques Educatives, Carmen Fuster**, va assistir el dimarts passat al Teatre Raval de Gandia per a presentar l’activitat extraescolar ‘Gaudim del Teatre!’, una iniciativa que ha programat l’Ajuntament de Gandia amb la col·laboració d’aquest contenidor cultural perquè els xiquets i xiquetes de Primària de tots el centres educatius de la ciutat es sensibilitzen amb la representació artística del món teatral.

Com a part del programa, el públic infantil que va assistir al Teatre Raval va poder gaudir de l’actuació ‘Res-i-dual’, una obra artística que aquest espai va oferir en exclusiva als menuts i menudes per a celebrar el Mundial de Reciclatge, i que amenitzarà al públic general el dissabte 22 de maig.  

Pel que fa a l’objectiu d’aquesta activitat, Fuster ha expressat que es tracta de “_facilitar l’accés al teatre de tot l’alumnat de primària de manera lúdica i pedagògica com a espectadors actius per tal d’apropar i sensibilitzar als escolars en l’activitat teatral contribuint a potenciar la sensibilitat amb les expressions artístiques al mateix temps que es crea un marc lúdic on es diverteixen i expressen les seues emocions_”.

Aquesta proposta està finançada per la Conselleria d’Educació, Cultura i Esport a través d’una subvenció de caràcter excepcional per a la realització d’activitats de suport educatiu i altres extraescolars, culturals i esportives, dirigides a la població escolar per a compensar els efectes negatius del confinament causats per l’emergència sanitària ocasionada per la COVID-19.